Dallas-sykepleier fri for ebolasmitte
* Ebola-smitten overføres via direkte kontakt med syke personers blod og andre kroppsvæsker. * Symptomer på ebola er plutselig høy feber, kraftige magesmerter, hodepine og smerter i muskler, oppkast og diaré, svekket nyre- og leverfunksjon og indre og ytre blødninger. Pasientene blir også fort dehydrert. * Sykdommen har høy dødelighet, mellom 40 og 90 prosent, alt ettersom hvilket virus den syke er smittet av. Det finnes ingen medisin mot ebola. Kilder: WHO og NTB Det melder nyhetsbyrået AP. Det er The National Institutes of Health som bekrefter at Pham blir utskrevet fra sykehus fredag. Sykepleieren ble smittet av ebola på sykehus i USA, og var en av de to første som fikk påvist smitte på amerikansk jord. Det skjedde da hun behandlet nå avdøde Thomas Eric Duncan på Texas Presbyterian Hospital i Dallas. I en uttalelse sier Pham at hun nå ber om ro - både rundt henne og sin familie. - Jeg føler meg heldig og velsignet som står her i dag, sa Pham under en pressekonferanse fredag, skriver BBC News. Sykehuset har måttet tåle sterk kritikk etter at to av deres pleiere ble smittet under behandlingen av Duncan. Duncan døde i begynnelsen av oktober. Også sykepleier-kollega Amber Vinson (29) ble smittet etter å ha behandlet Duncan. I en video publisert av sykehuset, takker Pham leger og kolleger for behandlingen hun har fått. - Jeg er så glad i dere, sier hun blant annet i opptaket. 26-åringen ankom NHI Clinical Center i Bethesda, Maryland, i forrige uke. Hun ble fløyet fra Texas Presbyterian Hospital i Dallas, melder AP. 76 personer som har vært i kontakt med de tre ebolasmittede amerikanerne er nå under overvåkning. Dette skal ifølge CNN inkludere en smittevernoverlege på sykehuset.
Den amerikanske sykepleieren Nina Pham (26) er erklært frisk. frisk.